Source: https://eur-lex.europa.eu/legal-content/RO/TXT/HTML/?uri=CELEX:32017R1945&from=DE
Timestamp: 2019-07-15 20:44:15+00:00
Document Index: 24691433

Matched Legal Cases: ['articolul 7', 'articolul 37', 'articolul 1', 'articolul 7', 'articolul 2', 'articolul 7', 'articolul 1', 'articolul 2', 'articolul 3', 'articolul 4', 'articolul 5', 'articolul 6', 'articolul 2', 'articolul 7', 'articolul 4', 'articolul 7']

L_2017276RO.01002201.xml
REGULAMENTUL DE PUNERE ÎN APLICARE (UE) 2017/1945 AL COMISIEI
de stabilire a unor standarde tehnice de punere în aplicare referitoare la notificările efectuate în conformitate cu Directiva 2014/65/UE a Parlamentului European și a Consiliului de către și către firmele de investiții solicitante și firmele de investiții autorizate
având în vedere Directiva 2014/65/UE a Parlamentului European și a Consiliului din 15 mai 2014 privind piețele instrumentelor financiare și de modificare a Directivei 2002/92/CE și a Directivei 2011/61/UE (1), în special articolul 7 alineatul (5) al treilea paragraf,
Este oportun să se stabilească formulare, modele și proceduri standard comune care să asigure un mecanism uniform prin care autoritățile competente ale statelor membre să își exercite în mod eficace competențele în ceea ce privește autorizarea firmelor în vederea prestării de servicii de investiții, de activități de investiții și, dacă este cazul, de servicii auxiliare.
Pentru a facilita comunicarea dintre o entitate care solicită autorizarea ca firmă de investiții în conformitate cu titlul II din Directiva 2014/65/UE și autoritatea competentă, aceasta din urmă ar trebui să desemneze un punct de contact dedicat special procesului de depunere a cererilor și ar trebui să publice informații privind punctul de contact pe site-ul său web.
Pentru a permite autorităților competente să evalueze dacă modificările aduse organului de conducere al firmei pot reprezenta o amenințare la adresa administrării eficace, corecte și prudente a firmei și să ia în considerare în mod corespunzător interesele clienților acesteia și integritatea pieței, ar trebui definite termene clare pentru prezentarea de informații cu privire la aceste modificări.
Însă, în cazul în care modificarea se datorează unor factori care nu se află sub controlul firmei, cum ar fi decesul unui membru al organului de conducere, firma ar trebui să fie scutită de obligația de a transmite informații cu privire la modificările organului de conducere înainte de producerea efectivă a respectivelor modificări. În aceste cazuri, firmele ar trebui să aibă dreptul la un termen de 10 zile lucrătoare de la modificare pentru a informa autoritatea competentă cu privire la aceasta.
Directiva 95/46/CE a Parlamentului European și a Consiliului (2) se aplică prelucrării datelor cu caracter personal de către statele membre în cadrul aplicării prezentului regulament.
Prezentul regulament se bazează pe proiectele de standarde tehnice de punere în aplicare transmise Comisiei de Autoritatea Europeană pentru Valori Mobiliare și Piețe (ESMA).
ESMA a efectuat consultări publice, a analizat costurile și beneficiile potențiale aferente și a solicitat punctul de vedere al Grupului părților interesate din domeniul bancar, înființat în conformitate cu articolul 37 din Regulamentul (UE) nr. 1095/2010 al Parlamentului European și al Consiliului (3),
Desemnarea unui punct de contact
Autoritățile competente desemnează un punct de contact care să prelucreze toate informațiile primite din partea entităților care solicită autorizarea ca firme de investiții în conformitate cu titlul II din Directiva 2014/65/UE. Datele de contact ale punctului de contact desemnat se fac publice și se actualizează în mod regulat pe site-urile web ale autorităților competente.
(1) O entitate care solicită autorizarea ca firmă de investiții în conformitate cu titlul II din Directiva 2014/65/UE transmite autorității competente cererea sa completând modelul prevăzut în anexa I.
(2) Entitatea solicitantă transmite autorității competente informațiile cu privire la toți membrii organului său de conducere prin completarea modelului prevăzut în anexa II.
Primirea formularului de cerere și confirmarea primirii
În termen de 10 zile lucrătoare de la primirea cererii, autoritatea competentă transmite entității solicitante o confirmare de primire, în care include datele de contact ale punctului de contact desemnat prevăzut la articolul 1.
Cerere de informații suplimentare
În cazul în care sunt necesare informații suplimentare pentru a proceda la evaluarea cererii, autoritatea competentă trimite entității solicitante o cerere, indicând informațiile care trebuie furnizate.
Notificarea modificărilor componenței organului de conducere
(1) O firmă de investiții informează autoritatea competentă cu privire la orice modificare a componenței organului său de conducere înainte ca o astfel de modificare să se producă.
În cazul în care, din motive întemeiate, notificarea nu poate fi efectuată înainte de producerea respectivei modificări, aceasta se efectuează în termen de 10 zile lucrătoare de la modificare.
(2) Firma de investiții furnizează informațiile privind modificarea menționată la alineatul (1) în formatul stabilit în anexa III.
Autoritatea competentă informează entitatea solicitantă, pe suport de hârtie, prin mijloace electronice sau prin ambele mijloace, în termenul de șase luni menționat la articolul 7 alineatul (3) din Directiva 2014/65/UE, cu privire la decizia sa de a acorda sau nu autorizația.
Se aplică de la 3 ianuarie 2018.
Adoptat la Bruxelles, 19 iunie 2017.
(1) JO L 173, 12.6.2014, p. 349.
(2) Directiva 95/46/CE a Parlamentului European și a Consiliului din 24 octombrie 1995 privind protecția persoanelor fizice în ceea ce privește prelucrarea datelor cu caracter personal și libera circulație a acestor date (JO L 281, 23.11.1995, p. 31).
(3) Regulamentul (UE) nr. 1095/2010 al Parlamentului European și al Consiliului din 24 noiembrie 2010 de instituire a Autorității europene de supraveghere (Autoritatea europeană pentru valori mobiliare și piețe), de modificare a Deciziei nr. 716/2009/CE și de abrogare a Deciziei 2009/77/CE a Comisiei (JO L 331, 15.12.2010, p. 84).
Cerere de autorizare ca firmă de investiții
Numele entității solicitante:
(Datele de contact ale persoanei de contact desemnate)
Autoritate competentă:
(Datele de contact ale punctului de contact desemnat)
Stimată doamnă/Stimate domnule [se indică numele]
În conformitate cu articolul 2 din Regulamentul de punere în aplicare (UE) 2017/1945 al Comisiei din 19 iunie 2017 de stabilire a unor standarde tehnice de punere în aplicare referitoare la formularele, modelele și procedurile standard pentru notificarea și furnizarea de informații prevăzute la articolul 7 alineatul (5) din Directiva 2014/65/UE în vederea garantării unor condiții uniforme de aplicare a articolului 7 alineatul (2) din directiva menționată, vă transmitem atașat cererea de autorizare.
— Persoana responsabilă de pregătirea cererii:
Funcție/poziție:
Fax (dacă există):
— Natura cererii (a se bifa caseta corespunzătoare):
Modificarea autorizației deja obținute
Informații generale privind firma solicitantă
[a se introduce informațiile menționate la articolul 1 din Regulamentul delegat (UE) 2017/1943 al Comisiei din 14 iulie 2016 de completare a Directivei 2014/65/UE a Parlamentului European și a Consiliului în ceea ce privește standardele tehnice de reglementare privind informațiile și cerințele de autorizare a firmelor de investiții. Vă rugăm să prezentați aici aceste informații sau să faceți trimitere la anexele relevante în care figurează acestea.]
Informații referitoare la capital
[a se introduce informațiile menționate la articolul 2 din Regulamentul delegat (UE) 2017/1943. Vă rugăm să prezentați aici aceste informații sau să faceți trimitere la anexele relevante în care figurează acestea.]
Informații referitoare la acționari
[a se introduce informațiile menționate la articolul 3 din Regulamentul delegat (UE) 2017/1943. Vă rugăm să prezentați aici aceste informații sau să faceți trimitere la anexele relevante în care figurează acestea.]
Informații privind organul de conducere și persoanele care conduc activitatea
[a se introduce informațiile menționate la articolul 4 din Regulamentul delegat (UE) 2017/1943. Vă rugăm să prezentați aici aceste informații sau să faceți trimitere la anexele relevante în care figurează acestea.]
[a se introduce informațiile menționate la articolul 5 din Regulamentul delegat (UE) 2017/1943. Vă rugăm să prezentați aici aceste informații sau să faceți trimitere la anexele relevante în care figurează acestea.]
Informații privind organizarea
[a se introduce informațiile menționate la articolul 6 din Regulamentul delegat (UE) 2017/1943. Vă rugăm să prezentați aici aceste informații sau să faceți trimitere la anexele relevante în care figurează acestea.]
Lista membrilor organului de conducere
(Datele de contact ale punctului de contact desemnat, dacă sunt relevante)
În conformitate cu articolul 2 din Regulamentul de punere în aplicare (UE) 2017/1945 al Comisiei din 19 iunie 2017 de stabilire a unor standarde tehnice de punere în aplicare referitoare la formularele, modelele și procedurile standard pentru notificarea sau furnizarea de informații prevăzută la articolul 7 alineatul (5) din Directiva 2014/65/UE în vederea garantării unor condiții uniforme de aplicare a articolului 9 alineatul (5) din directiva menționată, vă transmitem atașat cererea de notificare.
Membrul 1
Date de contact (telefon, e-mail, adresă)
Experiența profesională și altă experiență relevantă
Studii și activități de formare relevante
Lista funcțiilor de conducere executive și neexecutive deținute în alte entități
[Vă rugăm să prezentați aici aceste informații sau să oferiți o descriere a modului în care ele vor fi prezentate ori să faceți trimitere la anexele relevante în care figurează acestea.]
Membrul n
Vă rugăm să furnizați următoarele elemente:
— Procesul-verbal al adunării generale care hotărăște numirea noului membru al organului de conducere
— Procesul-verbal al adunării generale a organului de conducere care hotărăște numirea noilor membri
Notificarea informațiilor privind modificările componenței organului de conducere
În conformitate cu articolul 4 din Regulamentul de punere în aplicare (UE) 2017/1945 al Comisiei din 19 iunie 2017 de stabilire a unor standarde tehnice de punere în aplicare referitoare la formularele, modelele și procedurile standard pentru notificarea și furnizarea de informații prevăzute la articolul 7 alineatul (5) din Directiva 2014/65/UE în vederea garantării unor condiții uniforme de aplicare a articolului 9 alineatul (5) din directiva menționată, vă transmitem atașat cererea de notificare.
Informații privind membrul/membrii care părăsește/părăsesc organul de conducere
Data efectivă a ieșirii din organul de conducere
Motivele ieșirii din organul de conducere
Membrul 2
Informații privind noul membru/noii membri al/ai organului de conducere
Lista completă și actualizată a membrilor organului de conducere